একটি সর্বভারতীয় সংবাদমাধ্যমের দাবি, হৃতিকের বিরুদ্ধে যে অভিযোগ কঙ্গনা এনেছেন, তা আক্ষরিক অর্থেই মারাত্মক। মুম্বইয়ের পুলিশ কমিশনারের কাছে দায়ের করা অভিযোগে কঙ্গনা বলেছেন, হৃতিক তাঁর ব্যক্তিগত ছবি এবং ই-মেল বিভিন্ন জায়গায় পাঠিয়েছেন, ছড়িয়ে দিয়েছেন নানা দিকে।
কঙ্গনার আইনজীবী রিজওয়ান সিদ্দিকির দাবি, তাঁর মক্কেলের সম্মান নিয়ে ছিনিমিনি খেলেছেন হৃতিক, অপমান করেছেন তাঁকে। শুধু তা-ই নয়, কঙ্গনাকে হুমকি দেওয়ার অভিযোগও আনা হয়েছে। এ নিয়ে কঙ্গনা একটি এফআইআর-ও দায়ের করতে পারেন বলে জানা গিয়েছে।